
Mål
Avklare hva som kjennetegner moralske problemer, og derigjennom skape forståelse for hvordan økonomien og det økonomiske fagområdet har en moralsk berettigelse og kan være gjenstand for moralske vurderinger. Studentene skal, ved å lære seg de mest sentrale etiske begreper og metoder/teorier, kunne foreta etikkfaglige vurderinger som skaper økt forståelse for fordeler og ulemper ved bruken av økonomiske modeller – og gi et grunnlag for å identifisere og diskutere etiske problemer i nærings- og samfunnsliv.

Undervisningsform
Forelesninger, gruppearbeid og diskusjon. Godt utbytte av faget forutsetter gode forberedelser til forelesningene og aktiv deltagelse i diskusjonene. 

Vurdering 

Individuell skriftlig eksamen på 5 timer.

Hjelpemidler: Ingen.

Emneoversikt

Faget har to tematiske hoveddeler: 

Del 1: Generell moralfilosofi/etikklære. Omfatter en tematisk innføring i de ulike etiske teorier, metoder og begreper (med fokus på nytteetikk, pliktetikk, dydsetikk, diskursetikk, kontraktsetikk og nærhetsetikk). 

Del 2: Markedsideologi, næringsliv og økonomisk teori i lys av de moralfilosofiske teoriene og betraktningsmåtene skissert i 1). Omfatter emner som: 

- Drøfting av menneskets rasjonalitet og fornuftige valg

- Økonomisk makt og maktkritikk

- Innføring i begrepet næringslivsetikk

- Bedrifters samfunnsansvar – hva og hvordan?

- Miljøproblemer, bedriftsøkonomiske kalkyler og moralske valg

- Markedet som moralsk problem

- Negativ og positiv frihet – liberalisme og fellesskapsetikk

- Forbrukersamfunnet som moralsk og politisk utfordring

- Økonomisk vekst og livskvalitet

